Slavutytsj (ukrainsk: Славутич) er en by i Kiev oblast i Ukraina. Byen ble spesielt bygget for personell som ble evakuert fra Tsjernobyl kjernekraftverk etter ulykken i 1986. I 2013 hadde byen et innbyggertall på . Selv om byen administrativt er underlagt Kiev oblast så ligger den geografisk sett som en eksklave innenfor Ripky rajon i Tsjernihiv oblast. Slavutytsj ligger øst for elva Dnepr, 40 kilometer fra Tsjernihiv og 50 kilometer fra Tsjernobyl. Navnet Slavutytsj er et gammeløstslavisk navn på Dnepr.